Finalitza el curs d’alfabetització informàtica, de l’horari de vesprada, a Burjassot
2025-07-24

Contents pels continguts apresos i amb un gran somriure que es reflectia en els rostres, l’alumnat del curs d’alfabetització informàtica que s’imparteix en el Centre Socioeducatiu Díaz Pintado, en horari de vesprada, ha finalitzat la seua formació.

Aquests cursos tenen com a objectiu ajudar la ciutadania a reduir la bretxa digital perquè estiguen familiaritzats amb l’ús de les noves tecnologies i d’aplicacionss o seus electròniques a l’hora de fer els seus tràmits. L’acceptació està sent tan bona, que any rere any, aquests cursos reuneixen un gran nombre d’alumnes, tant en horari de matí com de vesprada.

En una vesprada tan especial, l’alumnat va rebre de mans de la regidora de Serveis Socials, Manuela Carrero, el diploma acreditatiu de superació del curs i dels continguts apresos.

Els cursos s’imparteixen gratuïtament en el Centre Socioeducatiu Díaz Pintado, i les persones interessades poden inscriure’s allí mateix, emplenant la sol·licitud que se’ls facilitarà per part dels tècnics encarregats del projecte.